Galasiërs 5 - Heilige Bybel [Afrikaanse Bybel 1933/1953]
Kyk, ek, Paulus, sê vir julle dat as julle jul laat besny, Christus vir julle tot geen nut sal wees nie.
Julle wat geregverdig wil wees deur die wet, is losgemaak van Christus; julle het van die genade verval.
Want in Christus Jesus het n•g die besnydenis n•g die onbesnedenheid enige krag, maar die geloof wat deur die liefde werk.
Julle het goed geloop: wie het julle verhinder om die waarheid gehoorsaam te wees?
Hierdie oortuiging kom nie van Hom wat julle roep nie.
'n Bietjie suurdeeg maak die hele deeg suur.
Want julle is tot vryheid geroep, broeders; gebruik net nie julle vryheid as 'n aanleiding vir die vlees nie, maar dien mekaar deur die liefde.
Maar as julle mekaar byt en opeet, pas op dat julle nie die een deur die ander verteer word nie.
Maar ek sê: Wandel deur die Gees, dan sal julle nooit die begeerlikheid van die vlees volbring nie;
want die vlees begeer teen die Gees, en die Gees teen die vlees; en hulle staan teenoor mekaar, sodat julle nie kan doen wat julle wil nie.
Laat ons nie word soekers van ydele eer wat mekaar uittart en mekaar beny nie.